ཐོག་མའི་ལོ་འགའི་རིང་ལ་ཇེན་ནི་ཐང་གི་གཞུང་ལས་ཁང་གི་འཕྲལ་གྱི་ལས་ཀ་པ་ཞིག་ཡིན་པས་འགོ་བརྗོད་བྲིས་ཚར་བ་དང་རང་གི་མིང་འགོད་ཆོག་གི་ཡོད་ནའང་མི་རིང་བར་ཁོ་རང་གཞུང་གི་ལས་ཀ་པ་ཞིག་ཏུ་གྱུར་རྗེས་སྲིད་གཞུང་སྡེ་ཁག་གི་གཏན་འཁེལ་ཇི་བཞིན་མིང་འགོད་ཐུབ་ཀྱི་མེད་པར་འགོ་བརྗོད་བྲིས་ཚར་རྗེས་རྒྱལ་ཚོགས་དཔེ་མཛོད་ཁང་གིས་བརྩམས་ཞེས་འབྲི་དགོས་བྱུང་།དེ་ཡིད་ཕངས་པ་ཞིག་རེད་དམ།གལ་སྲིད་སྐུ་ཞབས་སི་མི་སི་རིམ་པ་དམ་དྲག་ཆེ་བའི་ཞིབ་འཇུག་པའི་སྡེ་རུ་ཡོད་ཚེ་ཁོས་དཔྱད་རྩོམ་ཅི་ཙམ་གྱིས་འབུམ་རམས་པའི་བསླབ་གནས་ལོན་པ་དང་ཅི་ཙམ་གྱིས་དགེ་རྒན་གྱི་ལས་ཀ་ལེན་ཐུབ་པ་དང་ཅི་ཙམ་ལ་རིག་པའི་སྡེ་རུ་མཁས་པའི་གོ་མིང་ཐོབ་ཐུབ་པ་སོགས་དཔྱད་རྩོམ་ཅི་ཙམ་ཞིག་འབྲི་དགོས་ཀྱི་རིག་པ་སྐྲ་རྩེ་ནས་རྒྱུ་སྲིད་མོད།དཔེ་དེབ་དོ་དམ་པ་འཁོས་ཆུང་བ་འདིས་རང་གིས་འགོ་བརྗོད་ཅི་ཙམ་ཞིག་བྲིས་པ་གཏན་ནས་མི་ཤེས་ཏེ་ཁོ་ལ་གལ་ཆེ་བ་ནི་འགོ་བརྗོད་ཅིག་མགྱོགས་པོར་བྲིས་ཚར་རྗེས་དཔར་ཁང་དུ་སྐྱེལ་བ་དེ་འབའ་ཞིག་རེད།